Gee jou mandaat en steun vir Sakeliga se hofsaak teen die inperkingsregulasies - Sakeliga
Steun ons regsaksie teen inperkingsregulasies
Gee jou mandaat en steun vir Sakeliga se hofsaak teen die inperkingsregulasies
Sakeliga begin eersdaags met ‘n deurslaggewende hofsaak teen die regering se inperkingsregulasies. Die hofstukke is reeds beteken en Sakeliga sal argumenteer dat die regering nie die reg het om permitte, lisensies en sertifikate van besighede te vereis nie.
Die hof word versoek om
te beveel dat die regering nie opdrag kan gee aan staatsorgane om ingevolge die ramptoestand lisensies, permitte of sertifikate uit te reik nie, en ook nie van besighede vereis om dit te hê nie, afgesien van die permitte wat besighede self uitreik.
spesifiek te beveel dat nie die polisie of enige ander wetstoepassers by magte is om ‘n CIPC-sertifikaat, permit of lisensie vir noodsaaklike of toegelate produkte en dienste te eis nie, behalwe vir self-uitgereikte permitte.
regulasies, gepromulgeer deur deur minister van kleinsakeontwikkeling op 12 Mei, tersyde te stel. Die regulasies bepaal dat verskeie tipes ondernemings, insluitende sogenaamde (en tog ongedefinieerde) klein bakkerye, snuisterye, en hardewarewinkels, sowel as informele en mikro-restaurante en shisanyamas, en handelaars en ambagsondernemings, nie sonder ‘n lisensie vanaf ‘n munisipaliteit sake mag doen nie.
Waarom vra ons jou om die hofsaak te steun?
Want besigheidseienaars en hul werknemers word onregmatig verhoed om te werk en selfs arresteer. Besighede word onregmatig beveel om te sluit. Soms weens magsvergrype, maar meer dikwels weens onsekerheid by wetstoepassers oor die verwarrende permit-, sertifikaat- en lisensievereistes.
Want gemeenskapswelwillendheid word belemmer en die staat dreig om welwillendheid te sentraliseer. Gemeenskapsorganisasies moet sonder belemmering hulp kan verleen
Want besighede wat weens ras nie kwalifiseer vir enige regeringshulp nie, se enigste hoop om te oorleef is om sonder verwyl en belemmering oop te maak terwyl hulle verantwoordelik omgaan met enige mediese risiko’s
Laai hier ons hofstukke af
Ondersteun ons hofsaak teen die regering
Voltooi die vorm en gee jou mandaat en steun. Indien jy ‘n besigheidseienaar is, gebruik ons jou mandaat om die erns en dringendheid vir die sakegemeenskap te onderstreep. As lid van die publiek plaas jou steun openbare druk.
Besit u 'n besigheid?*
Besit u 'n besigheid?
Jou besigheid se naam
Hoeveel personeel het jy in diens?
Sakeliga onderneem om jou in te teken op ons nuusbrief om jou op hoogte te hou van ons aktiwiteite. Ons mag jou moontlik ook kontak om uit te vind of jy Sakeliga finansieel sal wil ondersteun. Sakeliga is ‘ŉ onderneming sonder winsoogmerk en maak staat op ons gemeenskap om ons inisiatiewe te befonds. Bydraes is egter vrywillig! Deur hierdie vorm te voltooi en te stuur gee jy Sakeliga toestemming om jou te kontak en in te lig oor nuwe gebeure.